|  |  |
| --- | --- |
| **Tantárgy neve: Speciálkollégium II. – A komikum és a nevetés filozófiája****Kódja: NBB\_SB175G3** | **Kreditszáma: 3** |
| A tanóra típusa[[1]](#footnote-1): **szeminárium** és száma: **heti 2 óra** |
| A számonkérés módja (koll./gyj./egyéb[[2]](#footnote-2)): **gyakorlati jegy** |
| A tantárgy tantervi helye (hányadik félév): **VI.** |
| Előtanulmányi feltételek *(ha vannak)*: *–* |
| **Tantárgyleírás**:A kurzus a komikum átfogó és általános megközelítéseinek felvázolásán túl a sajátos komikus minőségek – az ironikus, a humoros, a szatirikus és a groteszk – híres elméleteit tárgyalja. A kiválasztott teoretikus szövegek a komikum esztétikája felőli megközelítésben egyrészt irodalomelméleti kérdéseket, másrészt filozófiai problémákat prezentálnak. A humornál Baudelaire és Bergson írásait, az irónia kapcsán Kierkegaard és Rorty szövegeit értelmezzük, míg a groteszknél Bahtyin híres tanulmányát vitatjuk meg.Az egyes elméleti szövegek befogadásesztétika felőli értelmezésekor irodalmi (pl. Rabelais, Swift, Sterne, Diderot, Heine, Austen, A. Carter), illetve képzőművészeti (Bosch, Brueghel, Hogarth, Max Ernst, Dali, Andy Warhol stb.) példák árnyalják a komikum esztétikájának ’megélését’. Az utolsó szövegblokk két kiválasztott filozófiai szöveg komikus elemeinek értelmezésére figyel főként a paródia és az intertextualitás kereteiben belül (Kant vs. Derrida).A hallgatók szemináriumi dolgozatot készítenek egy általuk választott irodalmi, filozófiai mű vagy éppen képző/filmművészeti alkotás komikumelméleti elemzéséről, melyben alkalmazzák a kurzus során elsajátított ismereteket. |
| **Kötelező olvasmányok:**Henri Bergson: *A nevetés*. Gondolat Könyvkiadó, Budapest, 1967.Charles Baudelaire: *A nevetés mibenlétéről és a komikumról a képzőművészetben*. In *Baudelaire válogatott* *művészeti írásai*. Képzőművészeti Alap, Budapest, 1964. Sören Kierkegaard: *Egy még élő ember írásaiból. Az irónia fogalmáról.* Ford. Soós Anita és Miszogláde Gábor). Pécs, Jelenkor, 2004. (szemelvények) Richard Rorty: *Esetlegesség, irónia és szolidaritás*. Ford. Boros János és Csordás Gábor. Jelenkor, Pécs, 1994. (részletek)Mihail Bahtyin: *Népi nevetéskultúra és a groteszk*. Ford. Könczöl Csaba. In Bahtyin: *A szó* *esztétikája*. Gondolat, Budapest, 1976.Immanuel Kant: *A filozófiában újabban meghonosodott előkelő hangnemről*. In Derrida-Kant: *Minden dolgok vége*. Századvég Kiadó, Budapest, 1993. Jacques Derrida: *A filozófiában újabban meghonosodott apokaliptikus hangnemről*. In Derrida-Kant: *Minden dolgok vége*. Századvég Kiadó, Budapest, 1993. **Ajánlott olvasmányok:**Almási Miklós: *Anti-esztétika*. T-Twins Kiadó, Budapest, 1992.Paul de Man: A temporalitás retorikája. Ford. Beck András. In Az irodalom elméletei I. Pécs, Jelenkor, 1996. |
| **Tantárgy felelőse** (*név, beosztás, tud. fokozat*)**:** Dr. habil. Antal Éva PhD főiskolai tanár |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Dr. habil. Antal Éva PhD főiskolai tanár |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)